stanford-oval/wikipedia huggingface dataset:
סדרת ההישרדות (2019)
הערות שוליים

↑  אירוע סדרת ההישרדות מגיע לשיקגו, אילינוי
↑  לסנר יגן על אליפות ה-WWE נגד מיסטריו (קרב ללא חוקים, ללא פסילות)
↑  "השד" בריי וויאט יגן על האליפות האוניברסלית נגד דניאל בריאן
↑  קול יגן על אליפות ה-NXT נגד דאן
↑  אלופת הנשים של Raw, בקי לינץ' נגד אלופת הנשים של סמאקדאון, ביילי נגד אלופת הנשים של NXT, שיינה בייזלר
↑  אלוף ארצות הברית, AJ סטיילס נגד האלוף הבין יבשתי, שינסקה נקאמורה נגד אלוף צפון אמריקה של NXT, רודריק סטרונג
↑  אלופי הזוגות של Raw, ה-Viking Raiders נגד אלופי הזוגות של סמאקדאון, הריבייבל נגד אלופי הזוגות של NXT,‏ The Undisputed Era
↑  קרב ההדחות המסורתי של סדרת ההישרדות של הנשים (חמש נגד חמש נגד חמש)
↑  קרב ההדחות המסורתי של סדרת ההישרדות של הגברים (חמישה נגד חמישה נגד חמישה)
↑  דולף זיגלר ורוברט רוד ניצחו בקרב הבאטל רויאל בין המותגים (קרב במופע המקדים)
↑  ראש ניצח בקרב משולש את קאליסטו וטוזאווה ושמר על אליפות ה-WWE במשקל קל (קרב במופע המקדים)
↑  אלופי הזוגות של Raw, ה-Viking Raiders ניצחו את אלופי הזוגות של סמאקדאון, הניו דיי ואת אלופי הזוגות של NXT,‏ The Undisputed Era (קרב במופע המקדים)
↑  קבוצת NXT ניצחה את קבוצת Raw ואת קבוצת סמאקדאון (קרב הדחות נשים משולש)
↑  אלוף צפון אמריקה של NXT, רודריק סטרונג ניצח את אלוף ארצות הברית, AJ סטיילס ואת האלוף הבין יבשתי, שינסקה נקאמורה
↑  קול ניצח את דאן ושמר על אליפות ה-NXT
↑  "השד" בריי וויאט ניצח את בריאן ושמר על התואר
↑  קבוצת סמאקדאון ניצחה את קבוצת Raw ואת קבוצת NXT (קרב הדחות גברים משולש)
↑  לסנר ניצח את מיסטריו ושמר על התואר (קרב ללא חוקים וללא פסילות)
↑  אלופת הנשים של NXT, שיינה בייזלר ניצחה את אלופת הנשים של Raw, בקי לינץ' ואת אלופת הנשים של סמאקדאון, ביילי
עיצור מכתשי, סותם, אטום

| עיצור מכתשי, סותם, אטום |
| --- | --- |
 t
 מספר IPA:  103
קידוד
 דצימלי:  &#116;
 יוניקוד:  U+0074
 X-SAMPA:  t
 Kirshenbaum:  t
להקשבה
 
רשימת עיצורים
עיצור מכתשי סותם אטום הוא צליל עיצורי הנפוץ בשפות מדוברות רבות. סימן ה-IPA לעיצור הוא T לטינית קטנה /t/, ובמערכת X-SAMPA הוא נכתב כ-t. זהו הצליל המודרני לאותיות ט ו-ת.
התרחשות

| שפה | מילה | IPA | משמעות |
| --- | --- | --- | --- |
| אנגלית | two | [tuː] | 'שניים' |
| עברית | כתף | [katef] | 'כתף' |
| ערבית | طبيعة | [tˤabiʕa] | 'טבע' |
| גרמנית | stadt | ʃtat | עיר |
מגוון

| תו IPA | תיאור | להקשבה |
| --- | --- | --- |
| t | t "נקייה" | (נמצא בצד שמאל בתחתית תיבת העיצור) |
| tʰ | t מנושפת |  |
| tʲ | t מחונככת |  |
| tʷ | t משופתת |  |
| ⁿt | t "קדם אפית" |  |
| tˤ | t מלועלעת |  |
| t̚ | t "ללא שחרור קול" |  |
| tʼ | t מסודקת |  |
מגוון > עיצור מכתשי מלועלע, סותם, אטום [tˤ]

עיצור מכתשי מלועלע, סותם, אטום הוא צליל עיצורי הקיים במספר שפות מדוברות. סימן ה-IPA לעיצור הוא /tˤ/. זהו הצליל הישן לאות ט, וניתן היה לשמעו בהגיית העברית הטברנית ובשומרונית. זהו צליל האות הערבית ط.
| שפה | מילה | IPA | משמעות |
| --- | --- | --- | --- |
| ערבית | طبيعة | [tˤabiʕa] | 'טבע' |
מגוון > עיצור מכתשי משופתת, סותם, אטום [tʷ]

עיצור מכתשי משופתת, סותם, אטום הוא צליל עיצורי הקיים במספר שפות מדוברות. סימן ה-IPA לעיצור הוא /tʷ/.
| שפה | מילה | IPA | משמעות |
| --- | --- | --- | --- |
| צ'רקסית | тIу | [tʷʼə] | 'שתיים' |
ראו גם

פרק זה לוקה בחסר. אנא תרמו לוויקיפדיה ו.
| צלילי שפות העולם> עיצורים.בסיסי החיתוך | צלילי שפות העולם> עיצורים.אופני החיתוך |
| --- | --- |
דו-שפתיים - שפתיים-שיניים - שיניים-שפתיים - לשוניים-שפתיים   שיניים - מכתשיים - בתר-מכתשיים - מכתשיים-חיכיים - כפופים   חיכיים - וילוניים - ענבליים - סדקיים - כיסוי-גרוניים - לועיים  בסיס חיתוך משני: מלועלעים - מוולנים - מחונככים - משופתתים: ריאתיים: אפיים - סותמים - חוככים - מקורבים   מקישים - רוטטים - צידיים - מחוככים  לא ריאתיים: מסודקים - מפונמים - מצוצים
תנועות
מיקום התנועות: גובה התנועות
אחוריות - כמעט-אחוריות - מרכזיות - כמעט-קדמיות - קדמיות: סגורות - כמעט-סגורות - חצי-סגורות - אמצעיות  חצי-פתוחות - כמעט-פתוחות - פתוחות
ראו גם: אלפבית פונטי בינלאומי – פורמנט
סדרת ההישרדות (2020)

| סדרת ההישרדות (2020)>  הפוסטר הרשמי של האירוע בכיכובו של אנדרטייקר.מידע |
| --- | --- | --- |
ארגון: WWE
מותג (ים): Raw סמאקדאון
תאריך: 22 בנובמבר 2020
עיר: אורלנדו, פלורידה
אולם: אמוויי סנטר
מספר צופים: 0 (מאחורי דלתיים סגורות)
שיר (י) הנושא: "Shot in the Dark" בביצוע AC/DC
ספונסר (ים): Cyberpunk 2077
סיסמה פרסומית: Best of the Best Undertaker 30 Undertaker's Final Farewell
סדרת אירועי שלם וצפה של ה-WWE
| גיהנום בכלוב | סדרת ההישרדות (2020) | :NXT TakeOverWarGames |
סדרת אירועי סדרת ההישרדות
| 2019 | סדרת ההישרדות (2020) | 2021 |
סדרת ההישרדות (2020) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network. האירוע כלל את שני המותגים (Raw וסמאקדאון) ונערך ב-22 בנובמבר 2020, באולם אמוויי סנטר שבאורלנדו, פלורידה. כמו כן, האירוע כלל את חווית הצפייה לקהל המוכרת יותר בשם ThunderDome. אירוע זה היה אירוע השלם וצפה האחרון של ה-WWE, שהופק מאולם האמוויי סנטר במהלך מגפת הקורונה לפני שהארגון העביר את אירועיו לאולם הטרופיקנה פילד בסיינט פיטרסברג, פלורידה עקב תחילת עונת 2020/2021 ב-NBA. בדומה לשנים הקודמות, הנושא של האירוע היה עליונות המותגים והדרך להבטיח זאת הייתה לקיים קרבות בין המתאבקים של המותגים השונים. אירוע היה האירוע ה-34 בסדרת אירועי סדרת ההישרדות וציין 30 שנים לבכורה של אנדרטייקר ב-WWE, כשטקס הפרידה ממנו סגר את האירוע.
שבעה קרבות התנהלו באירוע, כולל אחד שהתקיים במופע המקדים לאירוע. בקרב המרכזי, האלוף האוניברסלי, רומן ריינס ניצח את אלוף ה-WWE, דרו מקינטייר בקרב אלוף נגד אלוף. במסגרת קרבות ההדחה המסורתיים: קבוצת הגברים וקבוצת הנשים של Raw ניצחה את קבוצת הגברים וקבוצת הנשים של סמאקדאון, בהתאמה. עוד ברשימת קרבות עליונות המותגים, אלופת הנשים של סמאקדאון, סשה בנקס ניצחה את אלופת הנשים של Raw, אסקה, אלוף ארצות הברית, בובי לאשלי ניצח את האלוף הבין יבשתי, סמי זיין, ואלופי הזוגות של סמאקדאון, הסטריט פרופיטס (אנג'לו דוקינס ומונטז פורד) ניצחו את אלופי הזוגות של Raw, הניו דיי (קופי קינגסטון ואקסבייר וודס). המותג Raw זכה בעליונות המותגים, כשניצח בארבעה מתוך שבעת הקרבות בין המותגים.
הפקה > רקע

סדרת ההישרדות הוא אירוע שלם וצפה שנתי, המופק על ידי ה-WWE במתכונת של חודש נובמבר מאז שנת 1987. אירוע זה הוא האירוע השלם וצפה הוותיק השני בהיסטוריה של הארגון (כשרק אירוע הדגל, רסלמניה, נמצא לפניו) בנוסף להיותו אחד מארבעת אירועי השלם וצפה המקוריים של הארגון, לצד רסלמניה, רויאל ראמבל וסדרת ההישרדות; אירועים המכונים "ארבעת הגדולים". האירוע מאופיין בקרבות הדחה של ארבעה נגד ארבעה או חמישה נגד חמישה. קרבות אלו נקראים קרבות סדרת ההישרדות. מאז שה-WWE הציגו מחדש את פיצול המותגים בשנת 2016, אירוע סדרת ההישרדות מירכז לתוכו שוב את סוגיית עליונות המותגים בין Raw לסמאקדאון. בספטמבר 2019, NXT, שבעבר שימשה יותר כליגת הפיתוח של ה-WWE, עברה לרשת USA, צעד שביסס אותה כמותג השלישי הבכיר של ה-WWE. בעקבות צעד זה, המותג התווסף לאירוע סדרת ההישרדות של אותה השנה. לעומת זאת, המותג לא התווסף לאירוע של שנת 2020. כמו כן, אירוע זה ציין 30 שנים לבכורה של אנדרטייקר ב-WWE.
החל משנת 2017, האלופים מ-Raw התחרו נגד האלופים מסמאקדאון, אך בעקבות הוספת המותג NXT לאירוע של שנת 2019, הקרבות הפכו לקרבות משולשים בין כל אלופי המותגים. מנגד, ללא מעורבותו של NXT בשנת 2020, הקרבות חזרו להיות קרבות בין האלופים של Raw לאלופים של סמאקדאון.
הפקה > רקע > השפעת מגפת הקורונה

מאז חודש מרץ, מגפת הקורונה הכריחה את ארגון ה-WWE להעביר את אירועיו ל-WWE Performance Center באורלנדו, פלורידה למתכונת שבה אין קהל ששילם כרטיס, אף על פי שבשלהי חודש מאי, הארגון החל להשתמש במתאבקיו ובמתאבקי הפיתוח שלו כקהל, ולאחר מכן הורחב לחברים וקרובי משפחה של המתאבקים באמצע חודש יוני. ב-17 באוגוסט, מטעמי מחשבה על השלכות מגפת הקורונה בעתיד, ה-WWE הודיע שכל תכניו ואירועי השלם וצפה העתידיים שלו יתקיימו באמוויי סנטר, אולם גדול יותר גם באורלנדו החל מ-21 באוגוסט בפרק של התוכנית סמאקדאון. יתרה מכך, הארגון השיק לראשונה את חווית הצפייה לקהל המוכרת יותר בשם ThunderDome, שעושה שימוש ברחפנים, לייזרים ופירוטכניקה. קרוב לאלף מסכי LED הותקנו באולם על מנת לאפשר לקהל הצופים של ה-WWE להיות נוכח באופן וירטואלי באירועיו בחינם ולהיראות יישובים בשורות מסודרות על מסכי ה-LED. כמו כן, הארגון עשה שימוש בקריאות מדומות של קהל במטרה ליצור אווירה. ההסכם של ה-WWE עם אולם האמוויי סנטר פג תוקף ב-31 באוקטובר, אבל הייתה אפשרות להאריך את החוזה בשבועיים נוספים. ב-12 באוקטובר, מגזין ההיאבקות PWInsider דיווח שהוחלט להאריך את החוזה, בעוד שמגזין ההיאבקות Fightful חשף שתוקף ההסכם הוא עד ל-24 בנובמבר. לבסוף, אירוע סדרת ההישרדות היה אירוע השלם וצפה האחרון של ה-WWE שהופק מאולם האמוויי סנטר במהלך מגפת הקורונה, כשהארגון העביר את אירועיו לאולם הטרופיקנה פילד בסיינט פיטרסברג, פלורידה החל מ-11 בדצמבר בפרק של התוכנית סמאקדאון. השינוי נבע עקב תחילת עונת 2020/2021 ב-NBA, מכיוון שאולם האמוויי סנטר משמש כאולם הבית של אורלנדו מג'יק.
אתר ההיאבקות 411Mania דיווח שמגפת הקורונה הייתה הסיבה לכך שהמותג NXT לא היה מעורב באירוע, בניגוד להשתתפותו באירוע של השנה החולפת. התפרצויות של הנגיף התרחשו בשני אולמות הבית של NXT: גם באוניברסיטת פול סייל וגם ב-WWE Performance Center, מה שגרם לארגון ה-WWE להחריג את מתאבקי ה-NXT מהאירוע על מנת למנוע ולשלול מקרים נוספים של התפרצות הנגיף כלפי מתאבקי המותגים Raw וסמאקדאון.
הפקה > עלילות

האירוע כלל קרבות שנבעו מעלילות מתוסרטות גם מ-Raw וגם מסמאקדאון.
הפקה > עלילות > קרבות סדרת ההישרדות

ב-26 באוקטובר בפרק של התוכנית Raw, החלו להתקיים קרבות העפלה עבור קרב ההדחות המסורתי של הגברים. AJ סטיילס, קית' לי ושיימוס קיבלו את שלושת המקומות הראשונים בקבוצת Raw לאחר שגברו על ג'ף הארדי, אליאס ומאט רידל, בהתאמה. שני המשתתפים הראשונים בקבוצת סמאקדאון נקבעו ב-30 באוקטובר בפרק של התוכנית סמאקדאון, כשקווין אואנס וג'יי אוסו העפילו לאחר שניצחו את דולף זיגלר ודניאל בריאן, בהתאמה. ב-2 בנובמבר בפרק של התוכנית Raw, ברון סטרומן העפיל לקבוצת Raw לאחר שניצח את לי ושיימוס בקרב משולש. ב-6 בנובמבר בפרק של התוכנית סמאקדאון, המלך קורבין וסת' רולינס העפילו לקבוצת סמאקדאון לאחר שניצחו את ריי מיסטריו ואוטיס, בהתאמה. ב-9 בנובמבר בפרק של התוכנית Raw, רידל השיג את הכרטיס החמישי והאחרון לקבוצת Raw לאחר שניצח את אליאס וג'ף הארדי בקרב משולש. ב-20 בנובמבר בפרק של התוכנית סמאקדאון, בכיר הנהלת ה-WWE, אדם פירס, קבע שאוטיס יהיה המשתתף האחרון בקבוצת סמאקדאון.
ב-26 באוקטובר בפרק של התוכנית Raw, נחשפו כל חמש המשתתפות בקבוצת Raw עבור קרב ההדחות המסורתי של הנשים. בכירי הנהלת ה-WWE, אדם פירס ופאט באק, הודיעו שאלופות זוגות הנשים של ה-WWE, ניה ג'קס ושיינה בייזלר, ביחד עם מנדי רוז ודנה ברוק, תייצגנה את קבוצת Raw. המשתתפת החמישית והאחרונה בקבוצה נקבעה לאחר קיום קרב מרובע באותו הערב, שבו לאנה ניצחה את לייסי אוואנס, פייטון רויס וניקי קרוס. המשתתפת הראשונה בקבוצת סמאקדאון נקבעה ב-30 באוקטובר בפרק של התוכנית סמאקדאון, לאחר שביאנקה בלאייר ניצחה את בילי קיי ונטליה בקרב משולש. ב-16 בנובמבר בפרק של התוכנית Raw, עקב העובדה שג'קס ובייזלר הסבו נזק לזרוע של רוז במהלך קרב זוגות, ואז התקיפה של רקונינג על ברוק מאחורי הקלעים, גם רוז וגם ברוק הוכרזו כלא כשירות להשתתף באירוע סדרת ההישרדות; כתוצאה מכך, פירס החליף את השתיים באוואנס ורויס. ב-6 בנובמבר בפרק של התוכנית סמאקדאון, רובי ריוט השיגה את הכרטיס השני לקבוצת סמאקדאון לאחר שניצחה את נטליה וזלינה וגה בקרב משולש. ב-13 בנובמבר בפרק של התוכנית סמאקדאון, ליב מורגן העפילה גם היא לקבוצת סמאקדאון לאחר שניצחה את צ'לסי גרין, נטליה וטמינה בקרב מרובע. שבוע לאחר מכן בתוכנית, פירס צירף את ביילי לקבוצה ולאחר מכן נטליה ניצחה את טמינה והשיגה את הכרטיס החמישי והאחרון לקבוצת סמאקדאון.
הפקה > עלילות > קרבות עליונות בין אלופי המותגים

כל ארבעת קרבות העליונות בין אלופי המותגים הוכרזו במהלך הפרק של התוכנית Raw, ששודר ב-26 באוקטובר. במסגרת קרבות אלו, אלוף ה-WWE של Raw, רנדי אורטון יתמודד מול האלוף האוניברסלי של סמאקדאון, רומן ריינס, אלופת הנשים של Raw, אסקה תתמודד מול אלופת הנשים של סמאקדאון, סשה בנקס, אלוף ארצות הברית של Raw, בובי לאשלי יתמודד מול האלוף הבין יבשתי של סמאקדאון, סמי זיין, ואלופי הזוגות של Raw, הניו דיי (קופי קינגסטון ואקסבייר וודס) יתמודדו מול אלופי הזוגות של סמאקדאון, הסטריט פרופיטס (אנג'לו דוקינס ומונטז פורד).
במהלך השבועות שבאו לאחר מכן, חמישה מתוך שישה אלופים הגנו על חגורות האליפות שלהם לפני קיום האירוע, כשארבעה מהם הצליחו לשמור על התואר בהצלחה. אלופת הנשים של סמאקדאון הגנה בהצלחה על תוארה נגד ביילי ב-6 בנובמבר בפרק של התוכנית סמאקדאון, בובי לאשלי הגן בהצלחה על אליפות ארצות הברית נגד טייטוס אוניל ב-9 בנובמבר בפרק של התוכנית Raw, סמי זיין הגן בהצלחה על האליפות הבין יבשתית נגד אפולו קרוז ב-13 בנובמבר בפרק של התוכנית סמאקדאון, והניו דיי הגנו בהצלחה על אליפות הזוגות של Raw נגד חברי קבוצת The Hurt Business (סדריק אלכסנדר ושלטון בנג'מין) ב-16 בנובמבר בפרק של התוכנית Raw. עוד באותו הזמן, אלופי הזוגות של סמאקדאון, הסטריט פרופיטס, ניסו להשיג מידע על יריביהם באירוע סדרת ההישרדות מחבר קבוצת הניו דיי לשעבר, ביג אי. חגורת האליפות היחידה שהחליפה ידיים הייתה אליפות ה-WWE. לאחר שרנדי אורטון זכה באליפות זו מידי דרו מקינטייר באירוע גיהנום בכלוב, שנערך ב-25 באוקטובר, במסגרת קרב גיהנום בכלוב, האחרון קיבל קרב חוזר על התואר. לפני כן, מקינטייר הופיע בפרק של התוכנית סמאקדאון, ששודר ב-13 בנובמבר ובו הוא התעמת עם האלוף האוניברסלי, רומן ריינס, אף על פי שהוא לא כיהן כאלוף ה-WWE. שלושה ימים לאחר מכן בפרק של התוכנית Raw, מקינטייר גבר על אורטון וזכה באליפות ה-WWE וכתוצאה מכך הוא זה שיתמודד מול ריינס בקרב אלוף נגד אלוף באירוע סדרת ההישרדות.
אירוע

| --- | --- |

תפקיד:: שם:
צוות השידור באנגלית: מייקל קול (סמאקדאון)
צוות השידור באנגלית: קורי גרייבס (סמאקדאון)
צוות השידור באנגלית: טום פיליפס (Raw)
צוות השידור באנגלית: סמואה ג'ו (Raw)
צוות השידור באנגלית: ביירון סקסטון (Raw)
צוות השידור בספרדית: מרסלו רודריגז
כרוזים: גרג המילטון (סמאקדאון)
כרוזים: מייק רום (Raw)
שופטים: דנילו אנפיביו
שופטים: ג'ייסון איירס
שופטים: שון בנט
שופטים: ג'ון קון
שופטים: דן אנגלר
שופטים: אדי אורנגו
שופטים: רוד זאפאטה
מראיינת: קיילה ברקסטון
פאנל לפני האירוע: צ'ארלי קארוסו
פאנל לפני האירוע: ג'ון "בראדשו" לייפילד
פאנל לפני האירוע: פיטר רוזנברג
פאנל לפני האירוע: בוקר טי
פאנל לפני האירוע: ג'רי לולר
אירוע > מופע מקדים

המופע המקדים הכיל קרב אחד בודד, ובו 18 משתתפים, שחולקו שווה בשווה בין המותגים התמודדו ביניהם בקרב באטל רויאל. בסיום, המיז מ-Raw הדיח את דומיניק מיסטריו מסמאקדאון על מנת לנצח בקרב הבאטל רויאל אשר זיכה את Raw בנקודה הראשונה של הערב.
עוד במהלך המופע המקדים לאירוע סדרת ההישרדות, הגובלדי גוקר, דמות שהופיעה לראשונה באירוע סדרת ההישרדות 1990, הצמיד את R-טרות' וזכה באליפות 24/7 של ה-WWE.
אירוע > הקרב המרכזי

בקרב המרכזי, אלוף ה-WWE של Raw, דרו מקינטייר התמודד מול האלוף האוניברסלי, רומן ריינס (שלווה לקרב על ידי פול היימן). בסיום, מקינטייר הכה את ריינס בעזרת מהלך הסיום שלו, ה-Claymore Kick, אך ריינס נהדף על השופט, שכתוצאה מכך איבד את הכרתו. אף על פי שצווה עליו לעזוב את המבנה, בן דודו של ריינס, ג'יי אוסו, הגיע לזירה וספג מהלומה מידי מקינטייר, מה שאיפשר לריינס לנצל זאת לטובתו ולהכות את מקינטייר בעזרת מכה מתחת לחגורה ולאחר מכן ג'יי בעט בפניו של מקינטייר בעזרת מהלך הסופרקיק. לאחר מכן, ריינס ביצע על מקינטייר את מהלך חניקת הגיליוטינה שלו אשר גרמה לאחרון להתעלף. עילפון זה הוביל לניצחונו של ריינס בקרב. למרות שהעניק לסמאקדאון ניצחון נוסף, המותג Raw זכה בעליונות המותגים קודם לכן, כשמאזן ניצחונותיו עמד על ארבע, בעוד שמאזן ניצחונות המותג סמאקדאון עמד על שלושה.
אירוע > טקס הפרישה של אנדרטייקר

אירוע סדרת ההישרדות הסתיים עם טקס הפרישה של אנדרטייקר, שהופיע עבור ארגון ההיאבקות, ה-WWE, במשך 30 שנים, כשערך את הופעת הבכורה שלו באירוע סדרת ההישרדות 1990. שיין מקמהן, ביג שואו, ג'ון "בראדשו" לייפילד, ג'ף הארדי, מיק פולי, הגודפאדר, הגודווינס (הנרי או. גודווין ופיניאס א. גודווין), סאביו ווגה, ריקישי, קווין נאש, בוקר טי, שון מייקלס, ריק פלייר, טריפל H וקיין הגיעו לזירה כדי לפתוח את הטקס. סרטון אשר סיכם את הקריירה של אנדרטייקר שודר, ולאחר מכן, יו"ר והמנכ"ל של ה-WWE, וינס מקמהן, היה לבד בזירה ואמר מילים חמות, שהציגו את אנדרטייקר בפעם האחרונה. אנדרטייקר הגיע לזירה ונאם את נאום הפרישה שלו, כשסגר אותו עם המשפט "הגיע הזמן לתת לקברן לנוח על משכבו בשלום". אנדרטייקר כרע ברך בסימן ההיכר המפורסם שלו, כשהולוגרמה של המנג'ר בעבר שלו, פול ברר המנוח, נראתה על המסך הגדול. הצלצול נשמע עשר פעמים על מנת לסיים באופן רשמי את דמותו של הקברן אחת ולתמיד. האירוע הסתיים לאחר שאנדרטייקר נצפה בהליכתו על רמפת הכניסה לאולם, כשידו הימנית הונפה באוויר.
תוצאה לאורך זמן > Raw

לילה לאחר מכן בתוכנית Raw, לכבוד הניצחון במעמד צד אחד של קבוצת הגברים של Raw בקרב ההדחות המסורתי, בכיר הנהלת ה-WWE, אדם פירס, הצהיר שאחד מחברי הקבוצה יקבל הזדמנות להתמודד על אליפות ה-WWE נגד דרו מקינטייר באירוע TLC: שולחנות, סולמות וכיסאות ואיפשר לכל אחד מחברי הקבוצה להציג את טענתו. האחרון שהציג את הטענה שלו היה ברון סטרומן, אך האחרון לא היה מרוצה מהמילים "אחרון חביב" אותו אמר פירס. אי שביעות רצונו ממילים אלו גרמו לסטרומן לתקוף את פירס, שבעקבותיה הוא הושעה לזמן בלתי מוגבל. אלוף ה-WWE לשעבר, רנדי אורטון ואלוף ארצות הברית, בובי לאשלי התעמתו בנפרד כל אחד עם פירס והציגו את הטענות שלהם מדוע מגיע להם קרב על התואר הראשי. פירס החליט לקיים שלושה קרבות יחידים באותו הערב, שהמנצחים בכל אחד מקרבות אלה יעפילו לקרב משולש שבוע לאחר מכן אשר יקבע את זהות הטוען לכתר. רידל, קית' לי ו-AJ סטיילס העפילו לקרב המשולש לאחר שגברו על שיימוס, לאשלי ואורטון, בהתאמה. מי שניצח בקרב המשולש והפך לטוען לכתר באירוע TLC היה AJ סטיילס.
בעקבות היותה השורדת האחרונה של קבוצת Raw, לאנה קיבלה הזדמנות להתמודד על אליפות הנשים של Raw מול אסקה. לעומת זאת, קרב זה הסתיים ללא הכרעה עקב התערבותן של אלופות זוגות הנשים של ה-WWE, ניה ג'קס ושיינה בייזלר. התערבות זו הובילה לקיום קרב זוגות שבו לאנה ואסקה ניצחו את ג'קס ובייזלר שלא היה על אליפות זוגות הנשים.
תוצאה לאורך זמן > סמאקדאון

בפרק של התוכנית סמאקדאון באותו השבוע, האלוף האוניברסלי, רומן ריינס מתח ביקורת על ג'יי אוסו על כך שקבוצת סמאקדאון הפסידה בקרב הדחות הגברים המסורתי, בנוסף לכך שהוא עזר לו בקרב מול מקינטייר, אף על פי שציווה על ג'יי לעזוב את המבנה. ריינס טען שיתר קבוצת סמאקדאון לא כיבדה את ג'יי וכיוצא בכך הם לא כיבדו את ריינס. בנוסף, ריינס טען שהוא הרגיש שאין לג'יי את זה יותר. ג'יי, שהיה נחוש להוכיח את עצמו, תקף את אוטיס באופן אכזרי בעזרת כיסא במהלך הכניסה של האחרון לזירה. מאוחר יותר, הוא תקף את דניאל בריאן מאחורי הקלעים בצעד שגרם לבריאן להפסיד בקרב שלו. בקרב המרכזי, ג'יי התמודד מול קווין אואנס בקרב שבו ג'יי נפסל לאחר שתקף את אואנס בעזרת כיסא. לאחר הקרב, ג'יי המשיך בתקיפה על אואנס, עד שהאחרון הצליח להכיל את המתקפה ולהפוך את הקערה על פיה, כשתקף את ג'יי בעזרת סדרת מהלכי סטאנר. אז, אואנס התגרה באופן ישיר בריינס, שצפה בו בטלוויזיה מאחורי הקלעים.
תוצאות

| מס' | תוצאות | התניות | זמן |
| --- | --- | --- | --- |
| P1 | המיז ניצח בקרב הבאטל רויאל לאחר שהדיח אחרון את דומיניק מיסטריו | קרב באטל רויאל בן 18 משתתפים בין המותגים | 12:00 |
| 2 | קבוצת Raw‏ (AJ סטיילס, קית' לי, שיימוס, ברון סטרומן ורידל) ניצחה את קבוצת סמאקדאון (קווין אואנס, ג'יי אוסו, המלך קורבין, סת' רולינס ואוטיס) | קרב הדחות גברים חמישה נגד חמישה | 19:25 |
| 3 | הסטריט פרופיטס (אנג'לו דוקינס ומונטז פורד) (אלופי הזוגות של סמאקדאון) ניצחו את הניו דיי (קופי קינגסטון ואקסבייר וודס) (אלופי הזוגות של Raw) | קרב אלופים נגד אלופים | 13:40 |
| 4 | בובי לאשלי (אלוף ארצות הברית) ניצח את סמי זיין (האלוף הבין יבשתי) בהכנעה | קרב אלוף נגד אלוף | 07:50 |
| 5 | סשה בנקס (אלופת הנשים של סמאקדאון) ניצחה את אסקה (אלופת הנשים של Raw) | קרב אלופה נגד אלופה | 13:05 |
| 6 | קבוצת Raw (ניה ג'קס, שיינה בייזלר, לאנה, לייסי אוואנס ופייטון רויס) ניצחה את קבוצת סמאקדאון (ביאנקה בלאייר, רובי ריוט, ליב מורגן, ביילי ונטליה) | קרב הדחות נשים חמש נגד חמש | 23:20 |
| 7 | רומן ריינס (האלוף האוניברסלי) (עם פול היימן) ניצח את דרו מקינטייר (אלוף ה-WWE) בהכנעה טכנית | קרב אלוף נגד אלוף | 24:50 |
(א) - מתייחס למתאבק/מתאבקים שהגיעו לקרב כאלוף/אלופים P - מציין שהקרב התקיים במופע המקדים לאירוע
תוצאות > סדר ההדחות של קרבות סדרת ההישרדות > קרב הדחות גברים

| --- | --- |
אדום: Raw
| --- | --- |
כחול: סמאקדאון
| הדחה מספר | מתאבק | הודח על ידי | שיטה | זמן |  |
| --- | --- | --- | --- | --- | --- |
| 1 | סת' רולינס | שיימוס | הצמדה | 06:05 |  |
| 2 | קווין אואנס | AJ סטיילס | הצמדה | 12:20 |  |
| 3 | המלך קורבין | רידל | הצמדה | 13:05 |  |
| 4 | אוטיס | ברון סטרומן | הצמדה | 17:05 |  |
| 5 | ג'יי אוסו | קית' לי | הצמדה | 19:25 |  |
שורד(ים):: AJ סטיילס, קית' לי, שיימוס, ברון סטרומן ורידל (קבוצת Raw)
תוצאות > סדר ההדחות של קרבות סדרת ההישרדות > קרב הדחות נשים

| הדחה מספר | מתאבקת | הודחה על ידי | שיטה | זמן |  |
| --- | --- | --- | --- | --- | --- |
| 1 | ביילי | פייטון רויס | הצמדה | 09:55 |  |
| 2 | פייטון רויס | נטליה | הכנעה | 11:40 |  |
| 3 | נטליה | לייסי אוואנס | הצמדה | 12:35 |  |
| 4 | רובי ריוט | שיינה בייזלר | הצמדה | 16:50 |  |
| 5 | לייסי אוואנס | ליב מורגן | הצמדה | 18:00 |  |
| 6 | ליב מורגן | ניה ג'קס | הצמדה | 19:05 |  |
| 7 | שיינה בייזלר | N/A | פסילה | 22:25 |  |
| 8 | ניה ג'קס | N/A | ספירת חוץ | 23:20 |  |
| 9 | ביאנקה בלאייר | N/A | ספירת חוץ | 23:20 |  |
שורדת/שורדות:: לאנה (קבוצת Raw)
ביאורים

↑  האירוע התקיים ללא קהל ששילם כרטיס עקב מגפת הקורונה בארצות הברית, אף על פי שהאירוע הכיל קהל וירטואלי כחלק מחווית הצפייה ThunderDome.
↑  סדר ההדחות: ג'ון מוריסון, קאליסטו, ריי מיסטריו, הומברטו קאריו, אנג'ל גרזה, סדריק אלכסנדר, ריקושט, שלטון בנג'מין, אפולו קרוז, מרפי, רוברט רוד, דולף זיגלר, שינסקה נקאמורה, אליאס, ג'ף הארדי, צ'אד גייבל ודומיניק מיסטריו.
הערות שוליים

↑  אירוע סדרת ההישרדות יחגוג 30 שנים לבכורה של אנדרטייקר
↑  מעריצי ה-WWE נלהבים לראות את הקהל בחזרה בתוכניות Raw
↑  ה-WWE מציג את חווית צפייה חדשה לקהל בשם ThunderDome
↑  ה-WWE מכריז על ארנת ה-ThunderDome; הצצה ראשונה לאולם עם חווית הצפייה הווירטואלית
↑  ההסכם של ה-WWE עם האמוויי סנטר
↑  עתיד ה-Thunderdome נחשף
↑  ההסכם של ה-WWE עם אולם האמוויי סנטר הוא עד ל-24 בנובמבר
↑  ה-Thunderdome של ה-WWE יגיע לאולם הטרופיקנה פילד החל מיום שישי, ה-11 בדצמבר
↑  ה-Thunderdome של ה-WWE יעבור לטרופיקנה פילד ב-11 בדצמבר
↑  הסיבה האפשרית לכך ש-NXT לא חלק מאירוע סדרת ההישרדות של השנה
↑  קרב ההדחות המסורתי של סדרת ההישרדות של הגברים (חמישה נגד חמישה)
↑  קרב ההדחות המסורתי של סדרת ההישרדות של הנשים (חמש נגד חמש)
↑  אלופת הנשים של Raw, אסקה נגד אלופת הנשים של סמאקדאון, סשה בנקס
↑  אלוף ארצות הברית, בובי לאשלי נגד האלוף הבין יבשתי, סמי זיין
↑  אלופי הזוגות של Raw, הניו דיי נגד אלופי הזוגות של סמאקדאון, הסטריט פרופיטס
↑  אלוף ה-WWE, דרו מקינטייר נגד האלוף האוניברסלי, רומן ריינס
↑  "זמני הגיע" – אנדרטייקר בנאום פרישה
↑  "הגיע הזמן לתת לקברן לנוח על משכבו בשלום": פרידה הולמת
↑  המיז ניצח בקרב הבאטל רויאל בין המותגים (קרב במופע המקדים)
↑  קבוצת Raw ניצחה את קבוצת סמאקדאון (קרב הדחות גברים)
↑  אלופי הזוגות של סמאקדאון, הסטריט פרופיטס ניצחו את אלופי הזוגות של Raw, הניו דיי
↑  אלוף ארצות הברית, בובי לאשלי ניצח את האלוף הבין יבשתי, סמי זיין
↑  אלופת הנשים של סמאקדאון, סשה בנקס ניצחה את אלופת הנשים של Raw, אסקה
↑  קבוצת Raw ניצחה את קבוצת סמאקדאון (קרב הדחות נשים)
↑  האלוף האוניברסלי, רומן ריינס ניצח את אלוף ה-WWE, דרו מקינטייר
עיד אל-מוואלד

עיד מוחמד סעיד אל-מוואלד (בערבית: عيد محمد سعيد المولد, בתעתיק מדויק: עיד מחמד סעיד אלמולד; נולד ב-14 בפברואר 2001 בג'דה שבערב הסעודית) הוא כדורגלן סעודי המשחק בעמדת הקשר האחורי בקבוצת אל-אוח'דוד מליגת העל הסעודית ובנבחרת ערב הסעודית.
קריירת מועדונים

אל-מוואלד גדל במחלקת הנוער של אל-אהלי. ב-13 ביולי 2022 חתם על חוזה לשנה אחת באל-אוח'דוד מליגת המשנה הסעודית. בתום עונת 2022/2023 העפיל עם המועדון לליגת העל הסעודית.
קריירה בין-לאומית

ב-21 בנובמבר 2023 ערך אל-מוואלד את הופעת הבכורה שלו בנבחרת ערב הסעודית, בניצחון 2-0 על נבחרת ירדן במסגרת מוקדמות מונדיאל 2026.
נכלל בסגל נבחרת ערב הסעודית לטורניר גביע אסיה 2023.
הערות שוליים

↑  عيد المولد ينضم لكتيبة الأخدود בחשבון הטוויטר הרשמי של אל-אוח'דוד, 13 ביולי 2022 (בערבית)
↑  مانشيني يعلن قائمة الأخضر المشاركة في كأس آسيا 2023 באתר הרשמי של התאחדות הכדורגל הסעודית, 2 בינואר 2024 (בערבית)
| נבחרת ערב הסעודית – גביע אסיה בכדורגל 2023 |
| --- | --- | --- |
|  1 אל-עקידי •  2 א-סקור •  3 א-סלולי •  4 לאג'אמי •  5 אל-בולייהי •  6 ע. אל-מוואלד •  7 עלי •  8 אל-מאלכי •  9 אל-בורייכאן •  10 ס. א-דאווסרי •   11 א-שהרי •  12 עבד אל-חמיד • 13 כאדש •  14 אל-חסן • 15 אל-ח'ייברי • 16 א-נג'עי • 17 תמבכתי • 18 גריב • 19 פ. אל-מוואלד • 20 רדיף • 21 א-נג'אר • 22 אל-כסאר • 23 כנו • 24 נ. א-דאווסרי • 25 יחיא • 26 אל-גאמדי • מאמן: מאנצ'יני |  1 אל-עקידי •  2 א-סקור •  3 א-סלולי •  4 לאג'אמי •  5 אל-בולייהי •  6 ע. אל-מוואלד •  7 עלי •  8 אל-מאלכי •  9 אל-בורייכאן •  10 ס. א-דאווסרי •   11 א-שהרי •  12 עבד אל-חמיד • 13 כאדש •  14 אל-חסן • 15 אל-ח'ייברי • 16 א-נג'עי • 17 תמבכתי • 18 גריב • 19 פ. אל-מוואלד • 20 רדיף • 21 א-נג'אר • 22 אל-כסאר • 23 כנו • 24 נ. א-דאווסרי • 25 יחיא • 26 אל-גאמדי • מאמן: מאנצ'יני | ערב הסעודית |
פדט דרום אפריקני

| פדט דרום אפריקני |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: יונקים
על־מחלקה:: בעלי ארבע רגליים
מחלקה:: יונקים
סדרה:: מכרסמים
תת־סדרה:: דמויי אנומלור
משפחה:: פדטיים
סוג:: פדט
מין:: פדט דרום אפריקני
שם מדעי
 Pedetes capensis ‏פורסטר, 1778
תחום תפוצה


פדט דרום אפריקני (שם מדעי: Pedetes capensis) הוא מין של מכרסם אפריקני דמוי ארנבת החי בסוונות לאורך דרום אפריקה.